**UAB „EPSO-G“ pasiūlymas dėl kandidatų į AB „Amber Grid“ valdybą**

Vadovaudamiesi Lietuvos Respublikos akcinių bendrovių įstatymo (toliau – ABĮ) 262 str. 2 d. informuojame, kad UAB „EPSO-G“, valdanti valdo 96,58 proc. AB „Amber Grid“ (toliau – Bendrovė) akcijų, 2018 m. rugsėjo 5 d. pasiūlė kandidatus į AB „Amber Grid“ valdybą 2018 m. rugsėjo 7 d. šaukiamam neeiliniam visuotiniam akcininkų susirinkimui.

UAB „EPSO-G“, vadovaudamasi Lietuvos Respublikos akcinių bendrovių įstatymo 25 str. 4 d., antru 2017 m. rugsėjo 7 d. Bendrovės neeilinio visuotinio akcininkų susirinkimo darbotvarkės klausimu (*„2. Dėl AB „Amber Grid“ dviejų valdybos narių išrinkimo*“) į Bendrovės valdybą iki kadencijos pabaigos siūlyti šiuos kandidatus:

1. nominuojamą patronuojančios bendrovės UAB „EPSO-G“ - UAB „EPSO-G“ finansų direktorių Algirdą Juozaponį (jo biografija pateikiama žemiau):

*Profesinė veikla:*

*2005 - 2008 AB Rytų skirstomieji tinklai ekonomistas ir vyresnysis ekonomistas;*

*2008 - 2010 LEO LT, AB finansų analitikas;*

*2010 - 2011 Energijos tiekimas UAB produkto vadovas;*

*2011 - 2015 Energijos tiekimas UAB generalinis direktorius, valdybos narys (2012 - 2013);*

*2013 - 2015 GETON Energy SIA (Latvija) ir GETON Energy OÜ (Estija) valdybos narys;*

*2014 - 2015 NACIONALINĖ LIETUVOS ELEKTROS ASOCIACIJA tarybos narys;*

*2015 – dabar UAB „EPSO-G“ finansų direktorius, valdybos narys (2016-2018).*

*Išsilavinimas:*

*2005 m. Vilniaus universitete įgijo ekonomikos bakalauro ir 2007 m. magistro laipsnius (bankininkystės programos kryptis).*

*A. Juozaponis AB „Amber grid“ akcijų neturi.*

1. nepriklausomą valdybos narį - Sigitą Žutautą (jo biografija pateikiama žemiau):

*Profesinė veikla:*

*1998 – 2003 UAB „PricewaterhouseCoopers“ auditoriaus asistentas, audito vadybininkas;*

*2003 - 2007 DNB bankas vidaus audito vadovas, regiono vadovas, mažmeninės bankininkystės vadovas, valdybos narys, prezidento pavaduotojas;*

*2009 - 2010 UAB „PZU LIETUVA GYVYBĖS DRAUDIMAS“ generalinis direktorius, valdybos narys;*

*2011 - 2015 „Swedbank“, AB smulkaus verslo departamento direktorius, verslo klientų portfelio departamento direktorius;*

*2015 - 2016 Lindorff Oy filialas (Lietuva) bankinių paskolų portfelio vadovas Baltijos šalyse;*

*2017 - 2018 Lietuvos nacionalinis operos ir baleto teatras generalinis direktorius;*

*Išsilavinimas:*

*1992 m. Vilniaus universitete įgijo ekonomikos bakalauro (bankininkystės programos kryptis) ir 1998 m. magistro (apskaitos ir audito programos kryptis) laipsnius. 1994 - 1995 m. stažavosi University of Wales Swansea College, Jungtinė Karalystė, 2008-2009 vadovų kvalifikacijos kėlimas ESMT European School of Management and Technology, Vokietijoje.*

*S. Žutautas AB „Amber Grid“ akcijų neturi.*

Taip pat informuojame, kad yra gauta UAB „EPSO-G“ atlygio ir skyrimo komiteto rekomendacija dėl šių narių išrinkimo (pridedama).

Dovilė Juknevičiūtė

Teisės skyriaus teisininkė

tel. +370 5 236 0314

faks. +370 5 236 0850

el. paštas: d.jukneviciute@ambergrid.lt